ΓΡΑΠΤΗ ΕΡΩΤΗΣΗ E-1912/02

υποβολή: Robert Goebbels (PSE) προς την Επιτροπή

(2 Ιουλίου 2002)

Θέμα: Μονοπώλιο εκ των πραγμάτων της FIFA και της UEFA

Η Επιτροπή και η Ένωση Ευρωπαϊκών Ομοσπονδιών Ποδοσφαίρου (UEFA) μόλις κατέληξαν σε συμφωνία επί του συνόλου των νέων κανόνων σχετικά με τα δικαιώματα απευθείας μετάδοσης των κυρίων ποδοσφαιρικών συναντήσεων. Σύμφωνα με τον Επίτροπο Monti, η συμφωνία αυτή θα ήταν ένα καλό νέο για τα σωματεία, τους τηλεοπτικούς σταθμούς και τους καταναλωτές.

Οι καταναλωτές όμως εξαρτώνται όλο και περισσότερο από την καλή θέληση ορισμένων τηλεοπτικών σταθμών και συγκεκριμένα από την ικανότητά τους να χρηματοδοτούν την μετάδοση των συναντήσεων αυτών μέσω της πληρωμένης διαφήμισης. Όπως δείχνει το παγκόσμιο κύπελλο ποδοσφαίρου, όλο και περισσότερο οι συναντήσεις μεταδίδονται μόνο από συνδρομητικούς σταθμούς.

Διαπιστώνουμε όμως ότι η μεγάλη πλειοψηφία τωνποδομών που εκμεταλλεύονται τα ποδοσφαιρικά σωματεία χρηματοδοτήθηκε από το δημόσιο, η όλη ασφάλεια των αγώνων πρέπει να εξασφαλίζεται από τα κράτη και την τοπική αυτοδιοίκηση και εν συντομία το κόστος είναι κοινωνικό και τα οφέλη ιδιωτικά. Πέρα από κάθε αθλητικό πνεύμα, οι οικονομικές αυτές οντότητες εκμεταλλεύονται το πάθος του κοινού για το ποδόσφαιρο ως ένα μονοπώλιο εκ των πραγμάτων, γεγονός που τους επιτρέπει να έχουν κέρδη χωρίς πραγματικό αντιστάθμισμα για τα κράτη και τις δημόσιες κοινότητες που πρέπει να επωμίζονται τις παράπλευρες δαπάνες.

Ποιες πρωτοβουλίες προτίθεται να αναλάβει η Επιτροπή ώστε να σταματήσουν οι ολοφάνερες αυτές καταχρήσεις που οργανώνουν οι βαρόνοι της FIFA (που βασιλεύουν ως μονάρχες σε μία πολυεθνική επιχείρηση η οποία διαφεύγει κάθε δημοσίου ελέγχου), της UEFA και των μεγάλων ποδοσφαιρικών σωματείων· Δεν θα έπρεπε να επιβληθούν ελάχιστοι κανόνες δημόσιαςπηρεσίας για τα αθλητικά γεγονότα όπως τα παγκόσμια ή τα ευρωπαϊκά πρωταθλήματα·

Απάντηση του κ. Monti εξ ονόματος της Επιτροπής

(31 Ιουλίου 2002)

Το Αξιότιμο Μέλος του Κοινοβουλίου φαίνεται ότι αναφέρεται στηνπόθεση για την κοινή πώληση των αποκλειστικών δικαιωμάτων μετάδοσης των αγώνων του κυπέλλου πρωταθλητριών της Ένωσης Ευρωπαϊκών Ποδοσφαιρικών Ομοσπονδιών (UEFA), σχετικά με την οποία η Επιτροπή εξέδωσε κοινοποίηση αιτιάσεων εις βάρος της UEFA. Η διαδικασία της Επιτροπής ανάγκασε την UEFA να προτείνει σειρά διορθωτικών μέτρων που αποβλέπουν σε απόκριση στις ανησυχίες της Επιτροπής για την τήρηση των κανόνων του ανταγωνισμού. Τα εν λόγω διορθωτικά μέτρα ευρίσκονται επί του παρόντος στο στάδιο της εξέτασης.

Κατά την ανάλυση του περιοριστικού αποτελέσματος της ρύθμισης, η Επιτροπή εξετάζει κατά πόσο είναι δυνατές οι προϋποθέσεις για εξαίρεση. Η Επιτροπή επιθυμεί να εξασφαλίσει ότι η πώληση των πολύ σημαντικών δικαιωμάτων μετάδοσης δεν γίνεται κατά τρόπο που να βλάπτει τον ανταγωνισμό στις αγορές των μέσων ενημέρωσης και, κατά συνέπεια, να βλάπτει τους θεατές. Εντούτοις, η κοινοτική νομοθεσία του ανταγωνισμού είναι ουδέτερη ως προς την αγορά την οποία επιλέγει ο ιδιοκτήτης για να πωλήσει τα τηλεοπτικά δικαιώματα. Από άποψη δικαίου του ανταγωνισμού, η Επιτροπή δεν επιφυλάσσει καμία προτιμησιακή μεταχείριση στην αγορά συνδρομητικής τηλεόρασης έναντι της ελεύθερης τηλεόρασης ή αντίθετα. Εντούτοις, η οδηγία για την τηλεόραση χωρίς σύνορα προβλέπει ότι ένα κράτος μέλος μπορεί να καταρτίσει εθνικό κατάλογο εκδηλώσεων μεγάλης σημασίας για το κοινωνικό σύνολο, τα οποία πρέπει να αναμεταδοθούν από τηλεοπτικούς διαύλους προσβάσιμους από το μεγαλύτερο μέρος του πληθυσμού — συγκεκριμένα την ελεύθερη τηλεόραση. Σε κράτη μέλη όπουπάρχουν αυτοί οι κατάλογοι συχνά περιλαμβάνουν ποδοσφαιρικούς αγώνες της UEFA και της Διεθνούς Ομοσπονδίας Ποδοσφαιρικών Ενώσεων (FIFA).

Πριν να δώσει την τελική της έγκριση για τον διακανονισμό σχετικά με το κύπελλο πρωταθλητριών ομάδων, η Επιτροπή επιθυμεί να δώσει στα τρίτα μέρη την ευκαιρία να εκφράσουν τις παρατηρήσεις τους για το αποτέλεσμα. Θα δημοσιεύσει στη συνέχεια ανακοίνωση στην Επίσημη Εφημερίδα όπου θα περιγράφονται οι νέες ρυθμίσεις και θα κληθούν τα τρίτα μέρη ναποβάλλουν τις παρατηρήσεις τους για τις νέες ρυθμίσεις.